ระเบียบศาลรัฐธรรมนูญว่าด้วยการแต่งตั้งเลขานุการประธานศาลรัฐธรรมนูญและตุลาการศาลรัฐธรรมนูญพ.ศ. 2551-------------------------------------------------- โดยที่เป็นการสมควรปรับปรุงระเบียบคณะตุลาการรัฐธรรมนูญว่าด้วยการแต่งตั้งเลขานุการประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญ เพื่อให้การปฏิบัติหน้าที่ตามภารกิจของประธานศาลรัฐธรรมนูญและตุลาการศาลรัฐธรรมนูญ เป็นไปอย่างเหมาะสมและมีประสิทธิภาพ อาศัยอํานาจตามความในมาตรา 213 วรรคสอง ของรัฐธรรมนูญแห่งราชอาณาจักรไทยพุทธศักราช 2550 และมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการแต่งตั้งเลขานุการประธานศาลรัฐธรรมนูญและตุลาการศาลรัฐธรรมนูญ พ.ศ. 2551"ข้อ ๒ ระเบียบนี้ให้ใช้บังคับตั้งแต่วันที่ 28 พฤษภาคม พ.ศ. 2551 เป็นต้นไปข้อ ๓ ให้ยกเลิกระเบียบคณะตุลาการรัฐธรรมนูญว่าด้วยการแต่งตั้งเลขานุการประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญพ.ศ. 2549ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ในระเบียบนี้ "เลขานุการ" หมายความว่า เลขานุการประธานศาลรัฐธรรมนูญ และเลขานุการตุลาการศาลรัฐธรรมนูญข้อ ๖ ให้ประธานศาลรัฐธรรมนูญพิจารณาแต่งตั้งเลขานุการตามความประสงค์ของประธานศาลรัฐธรรมนูญและตุลาการศาลรัฐธรรมนูญ ทั้งนี้ จํานวนอัตรา ค่าตอบแทนเป็นรายเดือนและเงินประจําตําแหน่งของเลขานุการ ให้เป็นไปตามที่กําหนดในบัญชีท้ายระเบียบนี้ข้อ ๗ เลขานุการต้องมีคุณสมบัติ ดังต่อไปนี้ (1) มีสัญชาติไทย (2) อายุไม่ต่ํากว่ายี่สิบปีบริบูรณ์ (3) สําเร็จการศึกษาไม่ต่ํากว่าระดับปริญญาตรี หรือมีคุณสมบัติพิเศษหรือประสบการณ์ตามที่ประธานศาลรัฐธรรมนูญหรือตุลาการศาลรัฐธรรมนูญเห็นสมควร แล้วแต่กรณี (4) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ (5) ไม่เป็นข้าราชการซึ่งมีตําแหน่งหรือเงินเดือนประจํา ข้าราชการการเมือง หรือข้าราชการรัฐสภาฝ่ายการเมือง (6) ไม่เป็นพนักงาน หรือลูกจ้างของหน่วยราชการ หน่วยงานของรัฐ หรือรัฐวิสาหกิจหรือราชการส่วนท้องถิ่น หรือเป็นเจ้าหน้าที่อื่นของรัฐ (7) ไม่เป็นกรรมการหรือเจ้าหน้าที่ในพรรคการเมือง (8) ไม่เป็นผู้ดํารงตําแหน่งทางการเมือง หรือสมาชิกสภาท้องถิ่น หรือผู้บริหารท้องถิ่น (9) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กําหนดในกฎหมายว่าด้วยระเบียบข้าราชการพลเรือนข้อ ๘ เลขานุการต้องไม่มีลักษณะต้องห้าม ดังต่อไปนี้ (1) เป็นบุคคลติดยาเสพติดให้โทษ (2) เป็นบุคคลล้มละลายซึ่งศาลยังไม่สั่งให้พ้นคดี หรือมีหนี้สินล้นพ้นตัว (3) เป็นผู้เคยต้องคําพิพากษาถึงที่สุดให้จําคุก เว้นแต่เป็นความผิดที่เกิดจากการกระทําโดยประมาท หรือความผิดลหุโทษ (4) เป็นผู้เคยถูกไล่ออก ปลดออก หรือให้ออกจากราชการ หน่วยงานของรัฐ รัฐวิสาหกิจหรือราชการส่วนท้องถิ่น เพราะทุจริตต่อหน้าที่ หรือถือว่ากระทําทุจริตและประพฤติมิชอบในวงราชการข้อ ๙ เลขานุการมีหน้าที่ประสานการปฏิบัติงานในภารกิจที่อยู่ในความรับผิดชอบของประธานศาลรัฐธรรมนูญและตุลาการศาลรัฐธรรมนูญ แล้วแต่กรณี การค้นคว้าทางวิชาการเพื่อเป็นข้อมูลประกอบการพิจารณาวินิจฉัยคําร้อง และปฏิบัติหน้าที่อื่นตามที่ประธานศาลรัฐธรรมนูญและตุลาการศาลรัฐธรรมนูญมอบหมายข้อ ๑๐ ผู้ได้รับการเสนอชื่อเพื่อแต่งตั้งเป็นเลขานุการให้ยื่นแบบเสนอชื่อและใบรับรองพร้อมเอกสารหลักฐานต่อสํานักงานศาลรัฐธรรมนูญ ดังต่อไปนี้ (1) สําเนาทะเบียนบ้าน (2) สําเนาบัตรประจําตัวประชาชน ถ้ามีการเปลี่ยนชื่อหรือนามสกุล ให้นําหลักฐานการเปลี่ยนชื่อหรือนามสกุลมาแสดงด้วย (3) หลักฐานการสําเร็จการศึกษา (4) รูปถ่ายหน้าตรงไม่สวมหมวกหรือแว่นตาสีดํา ขนาด 1 นิ้ว ซึ่งถ่ายมาแล้วไม่เกิน 6 เดือน จํานวน 4 รูป (5) ใบรับรองแพทย์มีอายุไม่เกิน 6 เดือน ให้เลขาธิการสํานักงานศาลรัฐธรรมนูญเป็นผู้ตรวจสอบคุณสมบัติของบุคคลที่จะได้รับการแต่งตั้งให้เป็นไปตามที่กําหนดในระเบียบนี้ข้อ ๑๑ เลขานุการพ้นจากตําแหน่งเมื่อ (1) ตาย (2) ลาออก (3) ขาดคุณสมบัติตามข้อ 7 หรือมีลักษณะต้องห้ามตามข้อ 8 (4) ประธานศาลรัฐธรรมนูญ หรือตุลาการศาลรัฐธรรมนูญ แล้วแต่กรณี เห็นควรให้พ้นจากตําแหน่ง (5) ประธานศาลรัฐธรรมนูญ หรือตุลาการศาลรัฐธรรมนูญพ้นจากตําแหน่ง แล้วแต่กรณีข้อ ๑๒ เลขานุการมีสิทธิได้รับสวัสดิการและการสงเคราะห์อื่น ดังต่อไปนี้ (1) การประกันสุขภาพ มีอัตราเบี้ยประกันคนละไม่เกินสองหมื่นบาทต่อปี ในการจัดหาผู้รับประกัน ให้สํานักงานศาลรัฐธรรมนูญแต่งตั้งคณะกรรมการพิจารณาประกอบด้วยรองเลขาธิการสํานักงานศาลรัฐธรรมนูญคนหนึ่ง เป็นประธาน ข้าราชการสํานักงานศาลรัฐธรรมนูญไม่น้อยกว่าสามคน เป็นกรรมการ และเจ้าหน้าที่ผู้รับผิดชอบด้านการเงินและบัญชีตามที่เลขาธิการสํานักงานศาลรัฐธรรมนูญมอบหมาย เป็นกรรมการและเลขานุการ มีอํานาจหน้าที่กําหนด แนวทางการจัดหาและพิจารณาเงื่อนไข ผลประโยชน์ที่ได้รับและอัตราเบี้ยประกันของผู้รับประกัน แล้วเสนอเลขาธิการสํานักงานศาลรัฐธรรมนูญพิจารณาอนุมัติ (2) บําเหน็จตอบแทนเป็นเงินซึ่งจ่ายครั้งเดียวเมื่อพ้นจากตําแหน่ง หลังจากที่ดํารงตําแหน่งครบหนึ่งปีขึ้นไปนับแต่วันที่ได้รับแต่งตั้ง ในการคํานวณบําเหน็จตอบแทน ให้นําค่าตอบแทนเป็นรายเดือนท้ายระเบียบนี้คูณด้วยระยะเวลาการดํารงตําแหน่งเป็นรายปี โดยให้นับจํานวนปีและเศษของปีด้วย การคํานวณเศษของปีที่เป็นเดือนหรือเป็นวันให้เป็นปีนั้น ให้นําเศษที่เป็นเดือนหารด้วยสิบสอง และเศษที่เป็นวันหารด้วยสามสิบ ได้ผลลัพธ์เท่าใดจึงหารด้วยสิบสอง ในการคํานวณให้ใช้ทศนิยมสองตําแหน่ง และให้นําจํานวนที่คํานวณได้มารวมกันเป็นระยะเวลาที่ดํารงตําแหน่งซึ่งเป็นจํานวนปี สิทธิในบําเหน็จตอบแทน เป็นสิทธิเฉพาะตัว จะโอนไม่ได้ในกรณีเลขานุการพ้นจากตําแหน่งเพราะเหตุถึงแก่ความตาย ไม่ว่าผู้นั้นจะดํารงตําแหน่งครบหนึ่งปีบริบูรณ์หรือไม่ก็ตาม ให้ผู้นั้นมีสิทธิได้รับบําเหน็จตอบแทน โดยให้จ่ายแก่ทายาทโดยธรรมซึ่งเป็นผู้มีสิทธิรับมรดกของผู้ตายตามประมวลกฎหมายแพ่งและพาณิชย์ (3) ค่าใช้จ่ายซึ่งเป็นค่าเครื่องแบบประจําสํานักงานตามหลักเกณฑ์เช่นเดียวกับข้าราชการสํานักงานศาลรัฐธรรมนูญ (4) ค่าใช้จ่ายการเดินทางไปราชการ ให้นํากฎหมายว่าด้วยค่าใช้จ่ายในการเดินทางไปราชการและระเบียบกระทรวงการคลังที่ออกตามกฎหมายดังกล่าว มาใช้บังคับแก่ค่าใช้จ่ายในการเดินทางของเลขานุการโดยอนุโลม โดยให้ได้รับสิทธิในอัตราเดียวกับข้าราชการสํานักงานศาลรัฐธรรมนูญระดับ 10 หรือเทียบเท่า (5) ประโยชน์ตอบแทนอื่นตามที่คณะตุลาการศาลรัฐธรรมนูญกําหนดข้อ ๑๓ ให้นําระเบียบศาลรัฐธรรมนูญว่าด้วยเครื่องแบบและการแต่งกายของข้าราชการสํานักงานศาลรัฐธรรมนูญเฉพาะในส่วนที่เกี่ยวกับเครื่องแบบพิธีการและเครื่องแบบประจําสํานักงานมาใช้บังคับกับเลขานุการโดยอนุโลม เว้นแต่อินทรธนูให้ใช้ตามแบบที่กําหนดท้ายระเบียบนี้ข้อ ๑๔ ให้สํานักงานศาลรัฐธรรมนูญออกบัตรประจําตัวแก่เลขานุการเพื่อแสดงตน จัดทําและรักษาทะเบียนประวัติของเลขานุการไว้เป็นหลักฐานบัตรประจําตัวตามวรรคหนึ่ง เป็นอันยกเลิกเมื่อมีกรณีตามข้อ 11ข้อ ๑๕ เลขานุการต้องปฏิบัติตามนโยบาย คําสั่ง กฎ ระเบียบ ข้อบังคับ และแบบธรรมเนียมของศาลรัฐธรรมนูญ ในกรณีที่เลขานุการปฏิบัติหน้าที่มีความดีความชอบเป็นพิเศษ ให้มีสิทธิได้รับการเสนอชื่อเพื่อขอรับพระราชทานเครื่องราชอิสริยาภรณ์ตามกฎหมายและระเบียบของทางราชการผู้มีอํานาจลงนาม - ประกาศ ณ วันที่ 26 มิถุนายน พ.ศ. 2551 ชัช ชลวร ประธานศาลรัฐธรรมนูญ